open-index/open-wikipedia-markdown huggingface dataset:
Igor Ansoff

**Igor Ansoff**, russisk Игорь Ансов, *Igor Ansov*, (født 12. desember 1918 i Vladivostok i Russland, død 14. juli 2002 i San Diego i USA) var en russisk-amerikansk matematiker og næringslivsforsker. Han er kjent som grunnleggeren av strategisk ledelse.

## Liv og virke
### Bakgrunn
Igor Ansoff ble født midt under oktoberrevolusjonen i Russland. Hans far var en amerikanskfødt russer fra Evansville i Indiana, og moren russer fra Moskva. Faren var sekretær til den amerikanske generalkonsulen i Moskva, David R. Francis, og var da Igor ble født nettopp ferdig med en reise gjennom Sibir på vegne av American Red Cross for å undersøke forholdene i krigsfangeleirer der. Den endte med en ferd til Japan i 1918, hvorpå familien flyttet til Vladivostok. USA hadde et stort militært og industrielt nærvæt i det russiske Fjerne Østen, med mer en 3.000 soldater under general William S. Graves' kommando. I løpet av de seks år det tok før bolsjevikenes revolusjon å spre seg til Vladivostok ble amerikanske diplomartiske stasjoner stengt ned etterhvert og forlagt østover. Igor Ansoff emigrerte i 1924 som barn med sine foreldre til USA. 

Han gikk på Stuyvesant High School i New York, og tross dårlige engelskkunnskaper ble han i 1937 uteksaminert som årgangens beste elev. Han studerte deretter ingeniørvitenskap ved Stevens Institute of Technology, og fikk sin mastergrad innen emnet *stive legemers dynamikk*. Etter Stevens studerte Ansoff ved Brown University og fikk en doktograd i anvendt matematikk innen *matematiske teorier om elastisitet og plastisitet*.

### Karriere
Etter endt utdannelse arbeidet han for RAND Corporation fram til 1956, og deretter for Lockheed Corporation fram til 1963, da han vendte tilbake til universitetet. Fra 1963 til 1968 foreleste han som professor i industriell administrasjon ved Carnegie Mellon University, og fra 1968 til 1973 som professor i ledelse ved Vanderbilt University i Nashville. 

Fra 1973 til 1975 doserte Ansoff ved Europeisk institutt for høyere ledelse i Brussel i Belgia, fra 1973 til 1976 igjen ved Vanderbilt University, og endelig ved Handelshøyskolen i Stockholm fra 1976 til 1983. Ansoff avsluttet sin karriere ved United States International University i San Diego, hvor han var professor fra 1983 til 2001.

Ansoff døde 84 år gammel i juli 2002 av komplikasjoner som følge av en lungebetennelse.

## Referanser


## Bibliografi
* *Corporate Strategy*, 1966, ISBN 0283993545
* *From Strategic Planning to Strategic Management*, 1976, ISBN 0471032239
* *Strategic Management*, 1979, ISBN 047026585X
* *The New Corporate Strategy*, 1988, ISBN 0471629502
* *Implanting Strategic Management*, 1990, ISBN 0134518810
* *The Turbulence Concept*, 1998, ISBN 0471974919
Benidorm

**Benidorm** er en valenciansk kystby og kommune i Alicante-provinsen i Spania. Byen ligger sørøst for Spanias hovedstad Madrid, og er en av Costa Blancas (den hvite kyst) turistbyer. Byen har  innbyggere (2014), hvorav 1/3 av er fastboende turister. De to lange strendene, skyskraperne, de utallige hotellene og nattelivet kan gi assosiasjoner til  New York og Manhattan. Fjellet «Puig de la Campana» ( moh.) omringer Benidorm og holder på det milde klimaet og ikke minst: de viktige turistene. Byen er helt avhengig av turistøkonomien. 

## Historie
På 1950-tallet var Benidorm en liten by med lite turisme, dominert av utstrakt fiskehandel. «Fiskerne fra Benidorm» hadde ifølge folkemytologien en gave når det gjaldt dypvannsfiske. De hadde spesielle hender, og fiskenettet var heklet av begavede kvinner. Fiskenettheklingen hadde de lært av araberne og det viste seg å være en utsøkt måte å fange tunfisk på. Dette ble en tradisjon blant spanjolene. På 1600-tallet ble byen plyndret og ødelagt av pirater. Men byen kom seg på bena igjen da en del sjøvann ble solgt til å lage små demninger midt i byen. På begynnelsen av 1900-tallet lå byens store kulturhus sentralt i byen og het «Plaza del Castillo,» (senere kalt «Placa del Castell.)» Idag finner man det gamle kulturhuset i «Poniente,» den eldre bydelen. Det moderne Benidorm «Levante,» består av mye industri, høye skyskrapere, hotell, kontorer og de store, gylne, sandstrendene. 
Alt dette som et resultat av at økonomien, noe som igjen var et resultat av at turistene begynte å komme til byen.

## Geografi og klima
«San Jaime»-kirken ligger i hjertet av Benidorm, og skiller Benidorm i to deler på kartet. Playa Levante med sin 2 km lang sandstrand, det moderne byliv og turistene dekker det nordlige Benidorm. Den sørlige delen, playa Poniente, har en tre km lang og gyllen sandstrand. Poniente, sammen med San Lorenzo, Santa Fez og San Vicente Street kalles med fellesbetegnelsen det «gamle Benidorm.» Der finner man de gamle bygningene, statuene og attraksjonene. Spanjolene holder seg mest til denne bydelen. Et enormt sjøsatt berg skiller disse bydelene fra hverandre. Siden Benidorm er omringet av store fjell, holder klimaet seg ganske bra året rundt. Gjennomsnittlig temperatur i lufta er rundt 18 ℃ året rundt. (15 ℃ – vinter, 28 ℃ – sommer). Hvert år skinner sola rundt  timer over byen.

## Turisme
Benidorm er en populær by blant europeere. Turistantallet øker i vår-/sommersesongen. Blant de besøkende er skandinaver, nederlendere, briter og franskmenn. Turistnæringen bidrar til byens økonomi.

## Turistattraksjoner
Benidorm kalles iblant Lille Manhattan, og nattelivet sammenlignes med New Yorks. De store, britiske nattklubbene finner man i *the Square* (britenes firkant). Det finnes også et stort antall andre nattklubber/barer for *live music*-interesserte. Byens barnevennlige attraksjoner er Terra Mitica, Terra Natura, Aqua Natura, Mundomar og Aqualandia. De enorme parkene er egnet for alle aldre. I byen finner man alt fra tivolier, dyreparker, kinoer, museum,  
shoppingsentre, parker, religiøse parker og vannparker.

## Referanser


## Eksterne lenker
* 
*  Visit Benidorm
Barabbas

**Barabbas** (gresk:  – *Barabbâs*; arameisk: בר-אבא – *Bar-abbâ*, «fars sønn, eller  lærerens sønn»), iblant kalt **Jesus Barabbas**, var en forbryter eller opprører som er nevnt i evangelienes beretning om Jesu lidelse. Han var fengslet for å ha deltatt i et oppløp. Han blir også beskrevet som drapsmann. 

Ifølge evangeliet etter Matteus, (kapittel 27, vers 16-17), evangeliet etter Lukas, (kapittel 23, vers) og evangeliet etter Johannes (kapittel 18, vers 40) ga den romerske guvernøren Pontius Pilatus folkemengden valget under rettssaken mot Jesus om å gi Jesus eller Barabbas fri, men at folkemengden skulle ha valgt Barabbas. Det er imidlertid ikke slått fast historisk om det eksisterte noen tradisjon eller ordning om å slik gi en fange friheten i forbindelse med påskefeiringen.

Skikkelsen har inspirert flere kunstnere, mest kjent er Pär Lagerkvist for romanen som bærer denne skikkelsens navn.

## Eksterne lenker
*
Selepinne

**Selepinne** eller **orepinne** var opprinnelig en låsepinne til seletøy, i dag brukes det også til traktorredskap. Opprinnelig produserte man dem av tre eller ben, men i dag brukes primært metall. Låsepinner av tre blir også brukt i forskjellig trearbeid, dette blir også kalt «orepinne».

## Alternative navn
* Ordepinne
* Olpinne

## Se også
* Hårnålsplint
Skipsfart

**Skipsfart** er ferdsel på vann i skip eller båt med gods eller passasjerer. Skipsfart foregår på ulike typer vann og kan ha ulike formål, noe som har ført til utvikling av ulike typer båter og skip.

**Sjøfart** er skipsfart som skjer på havet, ved kysten eller på fjorder. Innenlands skipsfart skjer på innsjøer, elver og kanaler.

Viktige områder innen sjøfart/skipsfart er:
* internasjonal sjøbasert transport
* fiskeri som ofte deles i fiske på åpent hav og kystnært fiske
* sjøliv som rekreasjon.

## Skipsfartens oppgaver
Skipsfart kan ha flere formål:
* Fiske, havressurser og forskning
* Varetransport og handel
* Persontransport og ferger
* Sjøforsvar
* Fritid og turisme

## Grunnlaget for skipsfart
Skipsfarten har utviklet seg gjennom menneskehetens historie. De viktigste forutsetninger for skipsfart er følgende:
* Båter – båtbygging, skip – skipsbygging
* Sjømannskap, yrker om bord og på land
* Varehandel, regionalt og internasjonalt
* Infrastruktur (bl.a. havner, fyrlys, sluser, kommunikasjon)
* Organisasjoner (bl.a. rederier, båtforeninger, sjørett, redningstjeneste)

## Referanser


## Litteratur

*
Frankrikes Grand Prix 2003

**Frankrikes Grand Prix 2003** var et Formel 1-løp arrangert den 6. juli 2003 på Circuit de Nevers Magny-Cours i Frankrike. Det var det tiende løpet i Formel 1-sesongen 2003.

## Klassifisering
### Løpet

## Eksterne lenker
*
Belgisk toppdivisjon i fotball 2007–2008

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Kilder
* Resultater de.soccerway.com
Barney Ewell

**Harold Norwood «Barney» Ewell** (født 25. februar 1918 i Harrisburg i Pennsylvania, død 4. april 1996 i Lancaster i Pennsylvania) var en amerikansk friidrettsutøver som deltok i de olympiske leker 1948 i London.

Ewell ble olympisk mester i friidrett under OL 1948 i London. Han var med på det amerikanske stafettlaget som vant 4 x 100 meter foran Storbritannia. De andre på laget var Lorenzo Wright, Harrison Dillard og Mel Patton. Ewell kom på andreplass på både 100- og 200 meter bak sine landsmenn Harrison Dillard på 100 og Mel Patton på 200 meter.
## OL-medaljer
* 1948  London -  **Gull** i friidrett, 4 x 100 meter stafett  USA
* 1948  London -  Sølv i friidrett, 200 meter  USA
* 1948  London -  Sølv i friidrett, 200 meter  USA

## Referanser


## Eksterne lenker
*
Adiabatisk prosess

**Adiabatisk prosess** eller **isokalorisk prosess** er en termodynamisk prosess der det ikke skjer varmeutveksling mellom et system og omgivelsene. Uttrykket «adiabatisk» kommer fra gresk og betyr «ugjennomtrengelig». En adiabatisk grense er for eksempel en grense der varme ikke kan trenge gjennom og systemet blir da kalt adiabatisk (eller termisk) isolert. En isolert vegg fungerer tilnærmet som en adiabatisk grense.

En adiabatisk prosess som er reversibel, blir også kalt en isentropisk prosess. I tillegg er en adiabatisk prosess som er irreversibel, og som ikke gjør noe arbeid, en isentalpisk prosess. 

Det motsatte tilfellet, der varme blir utvekslet med omgivelsene slik at temperaturen er konstant, blir kalt en isoterm prosess. Siden temperatur er termodynamisk konjugert (samhørig) til entropi, er den isoterme prosessen konjugat til den adiabatiske prosessen for reversible transformasjoner.

En kan regne en transformasjon av et termodynamisk system som adiabatisk når den er rask nok til at ikke betydelig mengde varme blir utvekslet mellom systemet og omgivelsene. I det motsatte tilfellet kan en transformasjon av et termodynamisk system regnes som isoterm om den er treg nok til at temperaturen i systemet er konstant ved hjelp av varmeutveksling med omgivelsene.

## Se også
* Adiabatisk temperaturendring
* Syklisk prosess
* Termodynamikkens første lov
* Isobar prosess
* Isokor prosess
* Isoterm prosess
* Polytropisk prosess
* Termodynamisk entropi
* Kvasistatisk likevekt
* Total lufttemperatur

## Kilder
*  adiabatisk proces i Den Store Danske Encyklopædi
*  adiabatic process i Encyclopædia Britannica
Storbritannias Grand Prix 2003

**Storbritannias Grand Prix 2003** var et Formel 1-løp arrangert den 20. juli 2003 på Silverstone Circuit i England. Det var det ellevte løpet i Formel 1-sesongen 2003.

## Klassifisering
### Løpet
Argentum

**Argentum** kan vise til
* Grunnstoffet sølv
* Argentum Fondsinvesteringer et norsk kapitalforvaltningsselskap
Ernst Michanek

**Ernst Michanek** (født 27. september 1919 i Stockholm, død 16. januar 2007) var en svensk politiker og diplomat. Han var særlig aktiv innen bistandspolitikk og spilte en sentral rolle i kampen mot apartheid i Sør-Afrika.

Etter endt utdannelse ved Uppsala universitet i 1944 arbeidet Michanek en tid som journalist. Han ble deretter rådgiver i sosialdepartementet og i 1956 statssekretær i sosial- og arbeidsdepartementet. I 1965 ble Michanek generaldirektør for bistandsmyndigheten SIDA, en stilling han hadde til 1979. Deretter virket han til 1986 som ambassadør i utenriksdepartementet i Stockholm. Som ambassadør arbeidet Michanek med oppgaver knyttet til De forente nasjoner og i særdeleshet Det økonomiske og sosiale råd, samt også særorganisasjonene Den internasjonale arbeidsorganisasjonen (ILO) og FNs organisasjon for utdannelse, vitenskap og kultur (UNESCO). 

Michanek spilte en betydelig rolle i kampen mot raseskillepolitikken i Sør-Afrika. Fra 1982 til 1992 var han visepresident i International Defence and Aid Fund for Southern Africa.

## Utmerkelser
Michanek ble i 1982 utnevnt til æresdoktor ved Uppsala universitet. I 1980 ble han innvalgt som medlem av Kungliga Vetenskapsakademien. Michanek ble i juni 2004 utnevnt til medlem av den sørafrikanske Ordenen O. R. Tambos følgesvenner for bidrag til oppnåelsen av et demokratisk, fritt, rettferdig og ikke-rasistisk Sør-Afrika.

## Referanser
Anhydritt

**Anhydritt** eller vanfritt kalsiumsulfat er et bergartsdannende mineral med den kjemiske sammensetningen CaSO4. Den tilhører det ortorhombiske krystallsystemet, med tre retninger av perfekt spalting parallelt med de tre symmetriplanene. Den er ikke isomorft med ortorombisk barium (baryte) og strontium (celestin) sulfater, slik man kan forvente fra den kjemiske formlen. Tydelig utviklede krystaller er noe sjeldne, mineralet forekommer vanligvis i form av spaltningsmasser. Mohs hardhet er 3,5, og egenvekten er 2,9. Fargen er hvit, noen ganger gråaktig, blåaktig eller lilla.

Når den blir utsatt for vann, forvandler anhydritt seg lett til det mer vanlig forekommende gipsen (CaSO4·2H2O) ved absorpsjon av vann. Denne transformasjonen er reversibel, med gips eller kalsiumsulfathemihydrat som danner anhydritt ved oppvarming til rundt 200 ° C (400 ° F) under normale atmosfæriske forhold.

## Referanser


## Eksterne lenker
* 
* Mindat data
* Webmineral data
* Handbook of Mineralogy
Arkose

**Arkose** er middel- eller grovkornig sandstein som minst en fjerdedel består av feltspat. Resten er vanligvis kvarts men biotitt og muskovitt kan forekomme. Sementeringen består ofte av jernoksid og kalsitt. Fargen er i allmennhet lys og varierer mellom grå og rosa.

Arkose er en sedimentær bergart som består av forvitrede og eroderte metamorfe og magmatiske bergarter som er rike på feltspat, for eksempel granitt og gneis. 

Arkoser dannes ofte omkring fjellkjeder som utsettes for omfattende erosjon eller i ferskvannsmiljøer.

Arkose regnes til de såkalte umodne bergartene hvilket betyr at kornene er kantete og ofte relativt dårlig sorterte. Dette tyder dels på en kort transportvei og rask avsetning og dels på et relativt tørt klima med begrenset kjemisk endring. Feltspaten i arkose er letteroderbar og skulle ha blitt omdannet til leirmineral om den ble eksponert i tøffere miljø.

Arkose er nært beslektet med kvartssandstein, gråvakke og konglomerat.

## Se også
*Liste over bergarter
* Mälarsandsten

## Eksterne lenker
*
Tysklands Grand Prix 2003

**Tysklands Grand Prix 2003** var et Formel 1-løp arrangert den 3. august 2003 på Hockenheimring i Tyskland. Det var det tolvte i Formel 1-sesongen 2003.

## Klassifisering
### Løpet

**Noter til tabellen:**
# Dette var Nicolas Kiesas første Formel 1-løp.
Frank Ådahl

**Frank Johan Ådahl** (født 1960) er en svensk sanger og musiker. Han var medlem i det kristne bandet Edin-Ådahl fra 1978 til 1992, sammen med brødrene Bertil og Lasse Edin og broren Simon Ådahl.. Senere samarbeidet han med broren i duoen Ådahl.

## Bakgrunn
Bandet Edin-Ådahl ble grunnlagt i 1978. Bandet bestod av hans eldre bror Simon samt brødrene Bertil og Lasse Edin. Bandet ga ut elleve album inntil det ble oppløst i 1994. Bandet vant svenske Melodifestivalen i 1990 med låten «Som en vind». Frank Ådahl deltok også som soloartist i Melodifestivalen i 1996, med låten «Tårar från himlen». Låten «Kärleken finns överallt» skrev han til den svenske sangeren Helena Eriksson, som hun deltok med i Melodifestivalen i 1998. Frank Ådahl har også deltatt som korist i norske Melodi Grand Prix i årene 1986–1988, og han koret for Karoline Krügers «For vår jord» i Eurovision Song Contest 1988.

Sammen med sin bror Simon Ådahl, ga de ut flere innspillinger under navnet Ådahl. 

Frank Ådahl har gitt stemme til svenske dubbete tegnefilmer, blant annet har han gitt stemme til den voksne løven Simba i *[[Løvenes konge]]* og elefanten Mumfie i TV-serien med samme navn.

Ådahl er idag bosatt i Bonässund utenfor Örnsköldsvik. Han er gift med Carina Ådahl og sammen har de tre barn.

## Diskografi
### Album med Edin-Ådahl
* 1980 – *Edin-Ådahl*
* 1982 – *Alibi*
* 1893 – *Maktfaktor*
* 1986 – *Tecken*
* 1989 – *Big Talk*
* 1990 – *Into My Soul*
* 1991 – *Reser till Kärlek*
* 1992 – *Kosmonaut Gagarins Rapport*
* 1994 – *Minnen: 1980—1992*
* 2009 – *Komplett*, (samlings-CD)

### Album og EP
* 2003 – *Roots*. Ådahl (album)
* 2006 – *Dags att Leva*. Ådahl (EP)
* 2007 – *Det friska vattnet*. Ådahl (mini-album)
* 2011 – *Hittills*. Ådahl (album) 

### Singler
* 2003 – «Don't Worry» Ådahl
* 2003 – «The Train» Ådahl
* 2006 – «Jag Tänker Be För Sverige» Ådahl (promo)

### Deltar på
* 1988 – *[[Klovn uten scene]]* (Jahn Teigen)  (korist)

## Referanser


## Eksterne lenker
* 
*  Frank Ådahl – hjemmeside
*  Ådahl – hjemmeside
Lettmelk

**Lettmelk** er en type bearbeidet kumelk hvor varierende mengder av melkefettet (fløten) er fjernet ved separering i en melkeseparator (en sentrifuge). I dag brukes betegnelsen først og fremst i markedsføring av melkeprodukter med fettinnhold fra 0,7 til 1,5 %. Melken er homogenisert og pasturisert, og har en holdbarhetstid på 13 dager gitt at den selges og oppbevares kjølig.

I Norge kom lettmelk på markedet i 1984, og skulle være et sunnere alternativ til helmelk ettersom man så en sammenheng mellom melkefett og forekomst av hjerte- og karsykdommer. Den har etter hvert blitt den mest solgte type melk i Norge.

Det svenske motstykket til lettmelk heter *mellanmjölk*, og det man i Sverige kaller *lättmjölk* tilsvarer varianten av lettmelk som tidligere ble kalt ekstra lett melk.

## Referanser
Ekstra lett melk

**Ekstra lett melk** var en type bearbeidet kumelk som kom på det norske markedet i 2000. Melken ble homogenisert og pasturisert, og ble solgt og oppbevart kjølig. Norske meierier produserte denne melkevarianten med 0,5–0,7 % fett, og den ble beriket med vitamin D.

Det svenske motstykket til ekstra lett melk heter *lättmjölk*, mens det som i Norge tradisjonelt har blitt kalt lettmelk heter *mellanmjölk* i Sverige.

I 2016 trådte en ny forskrift i kraft som medførte at det ikke lenger var tillatt å kalle en melketype for «ekstra lett», dette for å unngå at forbrukerne ble villedet. Produktet ble videreført, men med annen betegnelse.

## Referanser
Atlas Copco

**Atlas Copco** er et globalt svensk industriselskap med hovedkontor på Sickla Industriväg i Nacka øst for Stockholm. Selskapet har ca. 30 000 ansatte og har tre forretningsområder: kompressorteknikk, industriteknikk og gruve- og anleggsteknikk. Mer enn 98 prosent av salget skjer utenfor Sverige. Produktene innen sektoren håndverktøy og bormaskiner produseres i Sverige, blant annet i Tierp, Örebro, Fagersta og Kalmar mens kompressorproduksjon skjer utenlands. Selskapet anses som ledende innen sine kjerneområder, kompressorteknikk, fjellboring (sprengningshullsborring og prospektering) samt håndverktøy først og fremst for bilindustrien.

## Kontroverser
Atlas Copco har blitt kritisert for sine operasjoner i Russland under de geopolitiske spenningene etter Russlands invasjon av Ukraina. Selv om selskapet har kunngjort planer om å avvikle virksomheten i Russland i tråd med internasjonale sanksjoner, har det blitt reist bekymringer om tidslinjen og de etiske konsekvensene av selskapets aktiviteter under konflikten.

## Bildegalleri

Fil:Tekniska kontoret Atlas Copco Nacka Juni 2005.jpg|Tekniska kontoret i Sickla, Nacka.
Fil:Dieselverkstaden Sickla Nacka2005-06-04.JPG|Den tidligere A-hallen på Atlas Copcos område fra 1908-1909.
Fil:Atlas Copco XAS 66.jpg|En kompressor XAS 66 fra Atlas Copco malt i kundeønsket farge.


## Sickla IF
Sickla IF er en idrettsforening i Nacka, med historisk er tilknyttet Atlas Copco AB.

## Referanser


## Eksterne lenker
* 
* Atlas Copcos svensk hjemmeside
Skummet melk

**Skummet melk**, også skrevet **skummetmelk**, er en type bearbeidet melk fra kyr hvor variende mengder av melkefettet (fløten) er fjernet ved separering. I dag brukes betegnelsen først og fremst i markedsføring av melkeprodukter med det laveste innholdet av fett, rundt 0,1 %.

Melken er homogenisert og pasturisert, og den selges og oppbevares kjølig. Norske produsenter markedsfører skummet melk med 0,1 % fett. I Norge kom denne melkevarianten på markedet rundt 1960.

Lettmelk er også melk som er skummet, men lettproduktene inneholder i Norge fra 0,5 til 1,5 % fett.

Foruten bruk til mat og drikke, er skummet melk blitt brukt som plantevernmiddel for å bekjempe meldugg.

## Referanser


## Eksterne lenker
*
2nd Chapter of Acts

**The 2nd Chapter of Acts** var en kristen vokaltrio og er regnet for pionerer innen kristen pop og rock. Gruppen bestod av søsknene Annie Herring, Nelly Griesen og Matthew Ward. De kjennetegnes særlig på måten de sang på. 

2nd Chapter of Acts opptrådte første gang i 1973 og hadde sin største popularitet mellom 1975 og 1980. Gruppen ble oppløst i 1988. 

## Diskografi
### Egne album
* *With Footnotes*  (1974)
* *In the Volume of the Book* (1975)
* *Mansion Builder* (1978)
* *The Roar of Love* (1980) – konseptalbum etter C.S. Lewis første bok i trilogien om Narnia *[[Heksen og løven]]*.
* *Rejoice* (1981)
* *Singer Sower* (1983)
* *Night Light* (1985)
* *Hymns* (1986)
* *Far Away Places* (1987)
* *Hymns 2* (1988)
* *Hymns Instrumental* (1989)
* *With Footnotes/In The Volume Of The Book* (1989) – gjenutgivelse på en CD, av de to første albumene.  
* *20* (1992) – samling på 2-CD med låtar fra ulike perioder (år).

### Som medvirkende artister
* *To the Bride* (1975) – dobbel-LP med Barry McGuire og *a band called David*.
* *How the West was One* (1975) – trippel-LP med Phil Keaggy og *a band called David*. Senere gjenutgitt på 2CD. 
* *Encores* (1981) Samleplate med materiale utgitt på plateselskapet Myrrh. 
* *Together Live* (1983) – dobbel-LP med Michael og Stormie Omartian.

## Kilder
*Omtale hos musicmoz.org

## Eksterne lenker
*
Pashai

**Pashai** er et språk, eller en gruppe språk, som snakkes i provinsene Kapisa, Laghman, Nuristan, Kunar og Nangarhar i Afghanistan. Pashai tilhører den indoeuropeiske språkfamilien, og er i den dardiske undergruppa av den indoariske greina.

## Eksterne lenker
* Ethnologue – Pashai
The Race Question

***The Race Question*** er en publikasjon utgitt av UNESCO i 1950 som omhandler hvorfor man ikke bør bruke begrepet «rase» i biologisk forstand om mennesker.

## Kilder
* Race et histoire (1952, UNESCO; Utdrag fra «Race and History» – på engelsk, også «The Race Question», UNESCO, 1950)
Aserbajdsjanere

**Aserbajdsjanere** (også kalt **aserere** i **aserbajdsjan-tyrkere**, egenbetegning: *Azərbaycanlılar*, *Azərbaycan Türkləri*) er et tyrkisk folkeslag. De bor overveiende i Øst-Aserbajdsjan (en provins i Iran) og i staten Aserbajdsjan. Det bor flest aserbajdsjanere i Iran. De bor også i mindre antall i det østre Tyrkia, i Dagestan (hvor de kalles «derbent-turkmener») og i Georgia (hvor de kalles «tatar»). 

Folkegruppen ble tidligere regnet til «turko-tatarene» (som også hørte til de tyrkiske folkeslagene) og i tråd med dette ble de kalt *kaukasus-tatarer*, men også *turkmener*.

## Religion
I motsetning til de andre muslimske tyrkerfolkene i regionen bekjenner de fleste aserbajdsjanere seg til den sjiittiske og ikke til sunni-retningen av islam. På grunn av dette skilles det i Tyrkia mellom Tyrkia-tyrkere og Aserbajdsjan-tyrkere (tyrkisk: Şii türkler).

## Antall

På verdensbasis finnes cirka 35–45 millioner aserbajdsjanere. Rundt 8,5&nbsp;millioner bor i Aserbajdsjan og 23,5&nbsp;millioner i Iran. 24 % av innbyggerne i Iran er aserbajdsjanere.

Over 300 000 aserbajdsjanere bor i Georgia og 282 700 i Russland, samt over 860&nbsp;000 i de andre tidligere sovjetrepublikkene. I Armenia bor rundt 84&nbsp;000&nbsp;aserbajdsjanere og 78&nbsp;000 i Kasakhstan. I Tyrkia bor det rundt 530&nbsp;000&nbsp;aserbajdsjanere i provinsen Kars.

4 000 aserbajdsjanere bor også i Jordan og 30&nbsp;000 i Syria, hvor de hovedsakelig betegnes som «tyrkere» eller «turkmenere».

Den irakiske folkegruppen på 180&nbsp;000&nbsp;mennesker som kalles «turkmenere», hører språklig inn under aserbajdsjanerne.

## Referanser


## Litteratur
* Jacob M. Landau, Barbara Kellner-Heinkele: *Politics of Language in the Ex-Soviet Muslim States: Azerbaijan, Uzbekistan, Kazakhstan, Kyrgyzstan, Turkmenistan, Tajikistan*, 2001, 

## Eksterne lenker
*
Advocaat

**Advocaat** er en nederlandsk likør. Likøren består av en blanding av eggeplomme, sukker eller honning, vanilje, cognac og aromatiske brennevin, og iblant også fløte.

Advocaat finnes i en seigflytende variant som spises med skje og i en mer lettflytende variant som er vanligst utenfor Nederland. Den mer seigflytende varianten passer til dessert og som en drink før maten. Den mer lettflytende varianten er egnet til cocktails og drinker. 

Advocaat har sitt utspring i den nederlandske befolkningen i Surinam og Recife.

## Referanser
Shina

**Shina** er et språk som snakkes av mange ulike folk i de nordlige delene av Pakistan. Mange brukere av shina har også flytta inn til de store byene i landet. Shina tilhører den indoeuropeiske språkfamilien, og er i den dardiske undergruppa av den indoariske greina.

Shina er et tonespråk, og har hele 34 konsonantfonemer.

## Eksterne lenker
* Ethnologue – Shina
Glacier nasjonalpark (Canada)

**Glacier nasjonalpark** ligger i den canadiske provinsen Britisk Columbia. Den dekker en stor del av Columbia-fjellene. Parkens areal er på 1&nbsp;349 km², og ble oppretta i 1886.

## Referanser


## Eksterne lenker
* 
* Artikkel om Glacier nasjonalpark hos ''The Canadian Encyclopedia''
Johann Ernst Bach II

**Johann Ernst Bach** (1722–1777) var en tysk komponist av musikerfamilien Bach.

Johann Ernst Bach var sønn av  Johann Sebastian Bachs tremenning, Johann Bernhard Bach. Han studerte ved latinskolen i Eisenach og ved *Thomasschule* i Leipzig, og gikk i lære hos sin fadder J. S. Bach. Johann Ernst var utdannet jurist og fikk i 1742 post som advokat i Eisenach. Han vikarierte som organist for sin far og ble i 1749 dennes etterfølger i *Georgenkirche*. Fra 1756 var han *Hofkapellmeister* hos hertug Ernst August av Sachsen-Weimar.

Bach komponerte i den den tyske rokokkostilen som kalles *[[Den galante stilen#Den følsomme stilen|empfindsamer Stil]]* («den følsomme stilen»). Han skrev  «Sammlung auserlesener Fabeln» med tekst av Christian Fürchtegott Gellert som regnes som en forløper for 1800-tallets romantiske ballader. Nevneverdige verk er fantasier og sonater for klaver og for klaver og fiolin, orgelstykker, samt kirkekantater. Hans mest kjente verk er oratoriet *O Seele, deren Sehnen* som har vært spilt fram til i dag.

Sønnen Johann Georg etterfulgte ham som organist ved *Georgenkirche* i Eisenach.

## Referanser


## Eksterne lenker
* 
* 
*  Kort biografi
*  Diskografi over Bachs og Bach-Familiens verker
Jasper nasjonalpark

**Jasper nasjonalpark** er en nasjonalpark i provinsen Alberta i Canada, opprettet i 1907.

I 1984 ble Jasper nasjonalpark tatt inn på UNESCOs liste over verdens kultur- og naturarvsteder.

## Referanser


## Eksterne lenker
*
Stevie Jackson

**Stevie Jackson** (født 1969) er en skotsk musiker og låtskriver. Han spiller gitar og synger i det Glasgow-baserte bandet Belle & Sebastian.

Jackson har skrevet flere av låtene til Belle & Sebastian, men skrev ikke til de to første albumene, hvor alle låtene er skrevet av Stuart Murdoch.

## Referanser


## Eksterne lenker
*
DS «Oslo»

**DS «Oslo»** (kallesignal LHPN) var et kombinert passasjer- og lasteskip som ble overlevert rederiet Arendals Dampskibsselskab (ADS) i 1929. Skipet var byggnummer 294 ved Nylands mekaniske verksted i Oslo. Skipet gikk i kystpostruten mellom Oslo og Bergen, bare avbrutt av 6 måneder som avløserskip i Hurtigruten i 1948. I 1959 ble skipet solgt til et gresk rederi. I 1968 brøt det ut brann ombord, og skipet ble kondemnert og senere hugget opp.

## Historie
DS «Oslo» ble overlevert i oktober 1929, og ble satt inn i kystruten mellom Oslo og Bergen sammen med skip fra Det Stavangerske Dampskibsselskab (DSD). I januar 1948 leide Det Nordenfjeldske Dampskibsselskab (NFDS) inn DS «Oslo» som erstatning for rederiets hurtigruteskip DS «Kong Harald» som var på verksted for oppgradering og modernisering. DS «Oslo» seilte i hurtigruten fram til juni i 1948, da DS «Kong Harald» kom tilbake fra verkstedoppholdet. Etter dette ble DS «Oslo» levert tilbake til Arendals Dampskibsselskab og satt inn igjen i kystruten Oslo – Bergen. Kystruten fikk etterhvert konkurranse fra jernbane og veitrafikk, og høsten 1958 ble DS «Oslo» tatt ut av ruten. I mai 1959 ble skipet solgt til det greske rederiet *Epirotiki Steamship Navigation Company* i Pireus for 21&nbsp;000 britiske pund, og omdøpt «Aegus». Skipet ble satt inn i rutetrafikk mellom Pireus og øyene i Egeerhavet. I 1961 kjøpte *Ionian Steamship Company* (også fra Pireus) «Aegus» og døpte henne om til «Kefallinia». Ved Ambelaika utenfor Pireus brøt det 15. mai 1968 ut brann ombord under forberedelser til sommersesongen. «Kefallinia» sank på grunt vann og ble kondemnert. Noen år senere ble vraket hevet og hugget opp.

## Skipet
DS «Oslo» var bygd som et kombinert passasjer- og lasteskip (kystruteskip). Ved levering var tonnasjen 881 bruttoregistertonn og 474 nettoregistertonn. Hovedmaskinen var en kullfyrt dobbel compound dampmaskin med Lentz ventilsystem. Oppgitt ytelse var 1&nbsp;350&nbsp;ihk (indikerte hestekrefter), noe som ga en toppfart på 14,5 knop. I 1949/1950 ble hovedmaskinen ombygd til oljefyring ved Drammen Slip & Verksted. DS «Oslo» var sertifisert for 600 passasjerer i innaskjærsfart, og hadde 1. plass (1. klasse) plassert akter med 104 køyeplasser. 2. plass hadde 51 køyeplasser, og var plassert forut.

## Se også
*Liste over hurtigruteskip

## Litteratur
*Dag Bakka jr. – *Hurtigruten, sjøveien mot nord* (side 139). Seagull Publishing 2003 – ISBN 82-91258-17-1
* Mike Bent – *Coastal Express: The Ferry to the Top of the World* (engelsk) (side 217). Conway Maritime Press Limited, 1987. ISBN 0 85177 446 6
*Hurtigrutene.info – Omfattende uoffisiell side om hurtigrutene Besøkt 28. november 2008
*Tyskspråklig side om hurtigrutene (velg *Geschichte 1945–1988* og D/S Oslo) Besøkt 28. november 2008
*Mike Bents hurtigrutesider – DS Oslo (engelsk) Besøkt 28. november 2008
MF «Eiksund»

**MF «Radøy»**,**MF «Eiksund»**,  MV «Atlantic Pioneer» nå `Hæhre IV` ingår i Norsea Groups base til baseløsning og betjener ruten «Vestbase-Husøy-Kristvik».

Ankom fosen gjenvinning desember 2021 for hugging.

## Historie
MF «Eiksund» ble bygd som MF «Radøy» på Hjørungavåg Mek. i 1970 og ble levert til BNR, Bergen. Den ble da satt inn på de fleste forbindelsene til BNR.

I 1986 kjøpte MRF «Radøy» og døpte den om til «Eiksund» og overlevert 16. mai 1986 i Radøy. 20. mai 1986 ble «Eiksund» innsatt på forbindelsen Eiksund-Rjånes, samme år erstattet av MF «Solnør» på ruta Eiksund-Rjånes, etter det ble den satt inn på Årvik-Koparnes-Syvdsnes.

I 1993 ble den satt inn på Eidsdal–Linge, der gikk den fram til 2008, da ble den lagt i opplag i Valldal.

I 2005 ble den overført fra MRF til Fjord1 MRF. I januar ble den satt inn på Molde-Sekken der den erstattet MF «Edøy», der gikk den fram til MF «Linge» tok over.

31. januar 2008 ble den satt i rute på Hjørundfjorden og avløste MF «Nørvøy» som gikk til Hjørungavåg for opplag.

Ombyggingen som fant sted i 2008–2010 var et pionerprosjekt av et samarbeid mellom Fjord 1, Inpower og Brunvoll tilførte MF «Eiksund» et nytt framdriftssystem for skip. Som det første fartøyet i verden fikk ferga periferidrevne azimuth-thrustere og drift via elektrisk aksling. 

1.juni kl. 16.10 2011 ble MF Eiksund satt inn i sambandet Arasvika-Hennset som erstatning for ferga MF Driva. Eiksund vil beholde en kapasitet på 28 personbilenheter (PBE).

9. september 2011 grunnstøtte MF Eiksund på skjæret kalt "Storklubbå" ved Hennset fergekai. Ingen ble skadd. Det ble konstatert et mindre hull i skroget og en del bulker. Ferga ble slept til Vaagland Båtbyggeri i Skålvikfjorden for utbedring.

I januar 2013 fikk MF Eiksund problemer med en oljekjøler og kunne ikke erstattes av MF Driva som lå innefrosset på Klevset i Halsa.

September 2014. Eiksund er solgt til Atlantic Ship Management A/S. MF Eiksund ble døpt om til MS «Atlantic Pioneer»" og ingår i Norsea Group A/S sin base til base satsing.

2014–2015 MF Eiksund betjener fortsatt sambandet Arasvika - Hennset ifølge Fjord 1s rutetabell, men dette må være en feil. I 2018 Ble ferja solgt til Hæhre Entreprenør og omdøpt HÆHRE IV, og er i daglig bruk som anleggsferje i Rødøy Kommune, hvor hun frakter anleggsmaskiner til kraftverket SMISTO

## Referanser


## Eksterne lenker
* 
*
Kreis Höxter

**Kreis Höxter** er Landkreis i den tyske delstaten Nordrhein-Westfalen på østsiden av åsen Teutoburgerskogen og ligger vest for elven Weser.

## Geografi
**Byer og Kommunner**

Kretsen Höxter er sammensatt av ti kommuner

# Bad Driburg (19&nbsp;417)
# Beverungen (14&nbsp;801)
# Borgenteich (9&nbsp;501)
# Brakel (17&nbsp;475)
# Höxter (32&nbsp;385)
# Marienmünster (5&nbsp;519)
# Nieheim (6&nbsp;958)
# Steinheim (13&nbsp;642)
# Warburg (24&nbsp;160)
# Willebadessen (8&nbsp;769)

## Referanser


## Eksterne lenker
*
Formel 1-sesongen 1984

**Formel 1-sesongen 1984** var den 35. sesongen av FIAs Formel 1-verdensmesterskap. Sesongen startet 25. mars 1984 og ble avsluttet 21. oktober etter seksten løp. Verdensmesterskapet for førere ble vunnet av østerrikeren Niki Lauda. Han kjørte for teamet McLaren-TAG, som også vant konstruktørmesterskapet.

## Oppsummering av sesongen
### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1984.

## Sluttresultater 1984
### Førermesterskapet
Poeng ble gitt til de første seks plassene i hvert løp med henholdsvis 9, 6, 4, 3, 2 og 1 poeng.

**Noter til tabellen:**
*  - Monacos Grand Prix ble stoppet før 75% av løpsdistansen var fullført, og hver poengplass ble derfor tildelt halvparten av det normale antall poeng.

### Konstruktørmesterskapet
Som for førermesterskapet ble det i konstruktørmesterskapet gitt poeng til de første seks plassene i hvert løp med henholdsvis 9, 6, 4, 3, 2 og 1 poeng.

**Noter til tabellen:**
*  - Monacos Grand Prix ble stoppet før 75% av løpsdistansen var fullført, og hver poengplass ble derfor tildelt halvparten av det normale antall poeng.
*  - Grunnet et brudd på det tekniske reglementet som ble oppdaget under løpet i Detroit, ble Tyrrell den 18. juli diskvalifisert fra alle løpene så langt i sesongen og nektet å delta i de resterende løpene.

## Eksterne lenker
*
Likhetstegn

**Likhetstegn**, symbol **=**, betyr **er lik**. I matematikk, formal logikk og naturvitenskap står det mellom to uttrykk som representerer samme verdi og uttales «er lik» i bruksområder som i x = y (x er lik y).

## Historikk

Frem til middelalderen ble likhet mellom to uttrykk skrevet med ord, f. eks. *est egale* (*er lik*). Descartes forkortet dette senere til en omvendt æ der tverrstreken etterhvert ble utelatt, dette tegnet finnes igjen i dag som proporsjonalitetstegnet \propto. 

Det moderne likhetstegnet ble introdusert i England 1557 av den walisiske matematikeren Robert Recorde i sitt skrift *The Whetstone of Witte* (*Kunnskapens brynestein*). Der begrunner han de parallelle strekene med *… bicause noe.2.thynges,can be moare equalle* (*… fordi to ting ikke kan være mer lik*).

## Representasjon
I ASCII er likhetstegnet kodert med 61 i titallsystemet, dette er 3D i hexadesimalkode, og dermed U+003D i unicode. I HTML kan det angis med `&amp;#61;` eller `&amp;#x3D;`.

## Andre betydninger
Generelt brukes tegnet = til å kjennetegne likhet, identitet eller tilsvarelse, i matematikk, informatikk og teknikk også for å kjennetegne tilordning av verdier.

I programmeringsspråket C og avledete språk brukes tegnet som operator for tilordning av verdier. Tegnet = blir dessuten brukt i mange sammensatte operatorer, som := 
(tilordningsoperator i Algol 60 og avledete språk), eller => (en sammenlikningsoperator). 

I elektroteknikk brukes tegnet til å kjennetegne likestrøm.

Mange matematiske tegn er avledet av likhetstegnet, som ≠ (ulik), ≈ (omtrent), ≙ (tilsvarer) og andre.

## Referanser
Janusz Sidło

**Janusz Jan Sidło** (født 19. juni 1933 i Katowice-Szopienice, død 2. august 1993 i Warszawa) var en polsk spydkaster.
 
Sidło ble polsk mester i spydkast fjorten ganger. Han deltok i fem Olympiske leker (1952, 1956, 1960, 1964, og 1968), og fem EM i friidrett (1954, 1958, 1962, 1966, og 1969). 

I oktober 1953 satte han europeisk rekord (80,15 m) i Jena. Sidlo vant to gullmedaljer ved  EM i friidrett (Bern 1954 og Stockholm 1958). I juni 1956 satte han verdensrekord (83,66 m) i Milano, og i november 1956 vant han sølvmedalje, bak Egil Danielsen, ved de 16. Olympiske leker i Melbourne.

Sidło tok 8.-plass i OL i Roma i 1960, og i 1962 en 7.-plass ved EM i Beograd. I 1964 kom han på 4.-plass under OL i Tokyo, og i 1966 en 7.-plass ved EM i Budapest. Sidło kom på 7.-plass under OL i Mexico by i 1968, og året etter vant han en bronsemedalje ved EM i Athen. 

## Referanser


## Eksterne lenker
*
…In Pains

***...In Pains*** er det andre studioalbumet til det norske death metal-bandet Cadaver, utgitt 1992. 

## Sporliste
# «Bypassed» (3:35) 
# «Mr. Tumour's Misery» (4:27) 
# «Into The Outside» (5:06) 
# «Blurred Visions» (4:30) 
# «Runaway Brain» (4:30)
# «Inner Persecution» (4:59) 
# «In Distortion» (2:57) 
# «The Misanthrope» (4:18)
# «Ins-Through-Mental» (4:10) 
# «During The End» (6:21)

## Artister
*Eilert Solstad &ndash; bass
*Anders «Neddo» Odden &ndash; gitar, effekter
*Ole Bjerkebakke &ndash; vokal, trommer, fløyte

## Kilder
*...In Pains hos Encyclopaedia Metallum

## Eksterne lenker
*
Danielsen Ungdomsskole Bergen

**Danielsen Ungdomsskole Bergen (DUB)** er en kristen, privat ungdomsskole i Bergen sentrum. Skolen eies og drives av Egill Danielsens Stiftelse som driver åtte privatskoler på Vestlandet.

## Referanser


## Eksterne lenker
* 
* 
*
Necrosis

***Necrosis*** er det fjerde studioalbumet til det norske death metal-bandet Cadaver, utgitt 2004. 

## Sporliste
# «Necro As Fuck» (3:24) 
# «Decomposed Metal Skin» (3:22) 
# «Evil Is Done» (5:00) 
# «Odium» (4:32) 
# «Awakening» (3:53) 
# «GoatFather» (3:43) 
# «Unholy Death» (2:47) 
# «The Etching Cleanser» (3:38) 
# «Heartworm» (4:33) 

## Artister
*Ole Jørgen «Apollyon» Moe &ndash; vokal, bass
*Anders «Neddo» Odden &ndash; gitar
*Lasse «Balvaz» Johansen &ndash; gitar
*Carl-Michael «Czral» Eide &ndash; trommer

## Kilder
*Necrosis hos Encyclopaedia Metallum

## Eksterne lenker
*
Egill Danielsens Stiftelse

**Egill Danielsens Stiftelse** er en stiftelse for kristne privatskoler på Vestlandet.

Danielsen skole startet sin virksomhet med privat gymnas i Bergen i 1932. Skolens grunnlegger, eier og rektor var Egill Danielsen. Fram til Privatskoleloven kom i 1970, ble skolen drevet for det meste ved hjelp av skolepenger. Etter 1970 fikk de offentlige tilskuddene større og større betydning ved at de skulle dekke 85% av driftsutgiftene.

Egill Danielsen var skolens leder fram til 1977, altså i 35 år.  Lars Johan Danielsen overtok som rektor etter sin far.

Egill Danielsen eide selv skolen fram til 1. januar 1974. Da overdro han den til en selveiende, kristen stiftelse. I grunnreglene formulerte skolens grunnlegger at skolevirksomheten skulle være forankret i kristne grunnverdier slik disse kommer til uttrykk i Den hellige skrift og Den Norske Kirkes evangelisk-lutherske bekjennelse.

Fra 1986 ble skoledriften utvidet til også å omfatte ungdomsskole i egne lokaler i St. Jørgensgate. 8, og med Kjell Bjørsvik som rektor fra 1987. Ungdomsskolen har i takt med ombygging og nybygging økt klassetallet til åtte klasser.

Fra høsten 2000 startet også en ungdomsskole på Sotra med Martin Ruud som rektor.

Danielsen-skoler består i dag av fem ungdomsskoler, nemlig DUB, DUH, DUK, DUF og DUO.  I tillegg kommer en kombinert barne- og ungdomsskole, DBUS, ett intensiv-gymnas (voksenopplæring) og én videregående skole med studiespesialisering og helse- og oppvekstfag.

## Referanser


## Se også
* Danielsen Intensivgymnas (Bergen)
* Danielsen Videregående Skole (Bergen)
* Danielsen ungdomsskole Bergen (Bergen)
* Danielsen ungdomsskole Frekhaug (Frekhaug)
* Danielsen ungdomsskole Haugesund (Haugesund)
* Danielsen ungdomsskole Karmøy (Karmøy)
* Danielsen ungdomsskole Osterøy (Osterøy)
* Danielsen barne- og ungdomsskole Sotra (Sotra)

## Eksterne lenker
* 
*
EM i friidrett 1969 – 100 meter kvinner

Øvelsen **100 meter kvinner** ved EM i friidrett 1969 ble avholdt i Athen, Hellas 17. september. 

Norge var ikke representert i øvelsen.
__TOC__
## Finalen

## Referanser


## Eksterne lenker
* Norske EM-deltakere
Kasfjord

**Kasfjord** er ei bygd i Harstad kommune i Troms fylke. Bygda ligger i Kasfjorden, ca. 11 kilometer nord for Harstad sentrum. På sørøstsiden av bygda ligger Kasfjordvatnet. Kasfjord ble regnet av Statistisk sentralbyrå som et tettsted inntil 2012, da beregningsmetodikken ble endret.

Grunnkretsen Kasfjord hadde 269 innbyggere i 2024

## Gårder
Tettstedet består av følgende gårder:
* Øvre- og Nedre Erikstad (gårdsnummer 90)
* Harbakken (gårdsnummer 89)

## Eldre historie
I perioden, 1. juli 1886 til 31. januar 1997, hadde tettstedet et eget postkontor, men ble nedlagt 1. februar 1997. Siste poståpner var Reidun Johansen.

## Nyere tid
Kasfjord hadde tidligere en egen barneskole, Kasfjord skole, men den ble - i Harstad kommunestyre - vedtatt nedlagt, fra og med skoleåret, 2008/2009. Elevene som gikk på Kasfjord skole under nedleggelsen, ble overført til Ervik skole. I samme omgang ble også Stangnes skole nedlagt. 

Kasfjord har også hatt Montesorriskole fram til rundt 2015, mens de har en aktiv Montessoribarnehage.

På Kasfjord Ligger også turistattraksjonen Kasfjord City (Minibyen).

## Kasfjord sportsklubb
Kasfjord sportsklubb ble stiftet 22. januar 1977, og har opp gjennom historien hatt hovedfokus på fotball og skisport. Klubben har de siste årene vært uten aktivitet, men det er håp om å få sportsklubben opp å gå igjen.

På *Høgda * øst for bygda lå en hoppbakke kalt *Bjørklibakken* som var mye brukt før krigen og hvor det ble hoppet rundt 60 m. Bakken var anlagt og brukt av Idrettslaget Lia-Brage som rekrutterte fra Kasfjord i tillegg til nord-vestlige deler av Harstad, den gang Trondenes.

## Referanser


## Eksterne lenker
* Kasfjord.no
* Kasfjord og Omegn vel
Blöndulón

**Blöndulón** er en kunstig innsjø i elva Blanda nord på Island. Med et areal på 56 km² er den en av de største innsjøene på Island. Den ble skapt mellom 1984 og 1991 som magasin for Blanda vannkraftverk og er 39 meter på det dypeste.

Sjøen ligger nær veien Kjölur i Det islandske høylandet. De varme kildene Hveravellir ligger 25 kilometer lenger sør. 

## Referanser


## Eksterne lenker
*
Willebrord van Rojen Snell

**Willebrord van Rojen Snell** eller **Willebrord Snellius** (født 1580 som **Willebrord Snel van Royen** i  Leiden i De spanske Nederlandene, død 30. oktober 1626 i Leiden) var en nederlandsk astronom og matematiker mest kjent for loven om refraksjon nå kjent som Snells brytningslov. 

## Liv og virke
### Bakgrunn
Han var sønn av den lærde Rudolph Snel van Royen (1546–1613), professor i matematikk ved universitetet i Leiden og som også drev en privatskole, og av Machteld Cornelisdochter fra Oudewater. Han studerte rettsvitenskaper ved universitetet Leiden, men interesserte seg mest dor matematikk. Han fikk privatundervisning i matematikk av Ludolph van Ceulen og vikarierte for sin far som foreleser i faget.  

Willebrord etterfulgte faren som professor i matematikk i 1613. 

### Forskerarbeid
Snel van Royen var professor ved universitetet i Leiden 1613&ndash;1626, og han publiserte et stort antall bøker både innen den rene og den anvendte matematikk, om temaene landmåling, navigasjon, hydrografi og astronomi. Han oversatte en del av disse arbeidene til latin, og publiserte dessuten andre lærdes arbeider. Da han døde ble han begravet i Pieterskerk i Leiden.

Snell oversatte Ludolph van Ceulen sine nederlandske tekster til latin. Ludolph van Ceulen hadde utviklet en metode som gjorde det mulig å beregne pi nøyaktig til 35 sifre etter komma.

I 1621 oppdaget han loven for lysbrytning, og uavhengig av Snell gjenoppdaget og publiserte Descartes denne loven i sin avhandling *Discours de la Méthode* i 1637.

Blant hans publikasjoner er:

* Eratosthenes Batavus («Den bataviske Eratosthenes»), 1617
* Cyclometria sive de circuli dimensione, 1621
* Tiphys Batavus, 1624
* han redigerte Coeli et siderum in eo errantium observationes Hassiacae, 1618 med landgreve Wilhelm IV van Hesses astronomiske observasjoner.
* Doctrina triangulorum, 1627 verk om trigonometri, utgitt posthumt.

I Pieterskerk i Leiden finnes fremdeles gravstenen over Snell og hans kone. Inskripsjonen lyder:

:*«Hier leggen begraven Mr Willebrordus Snellius, in sijn leven professor matheseos, sterf op den 30 Octobris 1626, ende Maria de Lange sijne huisvrouwe sterf op den 11 Novembrius 1627».*

Her ligger begravet Mr Willebrordus Snellius, i livet professor mateseos, død den 30. oktober 1626, og Maria de Lange hans husfrue død den 11. november 1627.


Image:Snell - Cyclometricus, 1621 - 183410.jpg|*Cyclometricus*, 1621


## Referanser


## Eksterne lenker
*
Laktam

**Laktamer** er en kjemisk gruppe som omfatter sykliske amider.  Ordet laktam er et såkalt teleskopord, det er satt sammen av ordene lakton og amid.  De greske bokstavene β, γ og δ brukes som prefikser for å angi størrelsen på ringen, β betyr fire atomer, γ betyr fem og δ betyr seks atomer i ringen.

Mange viktige legemidler er β-laktamer, blant annet penicillin.
Glitterbreen

**Glitterbreen** er en isbre på sørøstsida av Glittertinden, den nest høyeste fjelltoppen i Norge, i Jotunheimen i Lom kommune i Innlandet. Breen grenser til Gråsubreen i nordvest og på nordsida av Glittertinden ligger Grotbreen.

16. juli 2001 falt en 50 år gammal britisk mann på isen og gled 250 meter ned den bratte breen, traff et område med steiner og omkom.

## Se også
*Liste over norske isbreer

## Referanser